เรื่องร้องเรียน (ร้องเรียน) วันที่ 2023-07-18 08:07:31 — แขวงตลาดยอด เขตพระนคร กรุงเทพมหานคร
หนูขอร้องทุกข์ว่าด้วยเรื่องหนูเป็นผู้ประกอบการอยู่บนถนนข้าวสาร ชื่อร้านว่า Hide cafe bar ร้านอยู่ติดกับร้านสมาคมแม่ค้าแผงลองค่ะ หนูอยากขอความกรุณาทางเขตช่วยเข้ามาดูเรื่องร้านอาหารแผงลอยที่บังทางเข้าหน้าร้านซึ่งส่งผลกระทบต่อธุรกิจของหนูเป็นอย่างมาก หนูไม่มีรายได้เข้าร้านเลยค่ะแต่หนูจ่ายค่าเช่ามา 6 เดือนแล้วซึ่งค่าลงทุนในตัวร้านเองก็ค่อนข้างมีจำนวนเงินที่เยอะมากตอนนี้หนูทุกข์ใจกับร้านอาหารที่อยู่หน้าร้านของหนูเป็นอย่างยิ่งเนื่องจากว่าทางตัวร้านอาหารแผงลอยได้มีการบังหน้าร้านของหนูแบบปิดมิด รวมถึงโต๊ะและเก้าอี้และเต้นท์ของร้านอาหารที่มีขนาดค่อยข้างสูงและใหญ่ทำให้เป็นการปิดบังหน้าร้านและไม่สามารถทำให้ลูกค้าที่เดินผ่านไปมาสามารถมองเห็นร้านของหนูได้เลยค่ะ หนูได้ทำการพูดคุยกับทางเจ้าของร้านอาหารแล้วเบื้องต้นในเรื่องของการที่พี่เค้าตั้งโต๊ะและเก้าอี้และพัดลมและเต้นที่เลยออกมาจากตะแกรงคูน้ำแต่ทางพี่เจ้าของร้านอาหารให้การว่าเค้าไม่สามารถเลื่อนโต๊ะหรือเก้าอี้ให้ได้เนื่องจากว่าเค้าอยู่บนถนนข้าวสารมานาน และเค้ามีการพูดจาด้วยถ้อยคำที่ไม่สุภาพ ทั้งๆที่หนูไม่เคยต้องการที่จะมีปัญหากับพี่เค้าเลยค่ะ หนูแค่อยากให้พี่เค้าเข้าใจคนทำธุรกิจด้วยกัน อย่างน้อยควรเอื้อเฟื้อซึ่งกันและกันบ้างอะคะ เพราะหนูมีค่าใช้จ่ายต่อเดือนในราคาที่ค่อนข้างสูงและลุงทุนไปกับธุรกิจสูงมากหนูจึงอยากที่จะเปิดหน้าร้านและสามารถมีรายได้เข้ามาในร้านได้ค่ะ หนูขอความเมตตาทางเขตช่วยรับเรื่องร้องทุกข์ของหนูและเห็นใจในความเดือดร้อนของหนูด้วยนะคะ ขอบคุณพระคุณเป็นอย่างสูงค่ะ